Csoportos foglalkozás

**Sára naplója**

Hogyan tudott egy igazgató elcsábítani egy jó keresztény lányt?

**A foglalkozást vezető részére**

Kérünk nézd át a vitakérdéseket! Gondold át ezeket a válaszokat és ötleteket a foglalkozás előtt időben.

Hogyan vezette rá Mr. M. Sárát, hogy elfogadja a felkínált előnyöket?

* Lassanként megalapozta benne azt a gondolatot, hogy ő sokkal érettebb a társainál, és elhitette vele, hogy egy szinten vannak.
* Elültette benne azt a gondolatot, hogy a jövőben tanár kollegák lehetnek.
* „Tesztelte” a lányt azzal, hogy rálépett a lábára, megpaskolta a pingpong ütővel, és időről időre kisebb öleléseket adott neki.
* Azt mondta neki, hogy „valami különleges” dolog van köztük.
* Levelet írt neki a nyári szünidőben.
* Megnyerte az apja bizalmát.

Mi tette a lányt még sebezhetőbbé?

* Fiatal volt.
* Bízott Mr. M-ben teljes mértékben.
* Hiányzott neki a figyelem.

Mi a hatalmi különbség kettőjük között?

* A férfi felnőtt, a lány tanára, igazgatója, főnöke, vezető beosztása van a gyülekezetben. Ez mind elegendő ok arra, hogy ne tudja a keresztnevén szólítani.

Miért nem szólt fel ellene a lány?

* Mert szerelmes volt bele, és hűséges volt hozzá.
* Élvezettel járt, de bűntudata is volt emiatt.
* Felelősnek érezte magát azért, ami történt, és abban a hitben volt, hogy ő az oka mindennek.
* Nem akarta, hogy börtönbe kerüljön.
* Nem akarta, hogy apukája, aki nem is keresztény, elveszítse teljesen Isten vagy a gyülekezet iránti érdeklődését.
* Amikor már főiskolán volt, még mindig frissen tartotta benne a bűntudat és szégyen érzését. Az egy dolog, hogy a tanácsadónak elmondja a lány, mi történt, mikor fiatalabb volt, de más dolog azt „bevallani”, ami két hete történt.

A szexuális zaklatók alázatosnak tűnhetnek, de valójában igen arrogánsak. Milyen specifikus példát tudsz említeni Mr. M. arrogáns voltáras?

* Elvette Sára szüzességét, miközben az anyukája is az épületben volt.
* Elment a házukhoz és elvitte motorozni a szülei szeme láttára.
* Az osztállyal tesztet íratott, hogy kivihesse a lányt és „szerelmeskedjenek”.
* Elmondhatjuk, hogy Sára felelősnek érezte magát a kapcsolatért, mert sokszor említi, hogy „neki” óvatosabbnak kell lennie. Még azt is megtervezi, hogyan védi meg Mr. M-et, ha elkapják. Mi teszi Sárát felelőssé a kapcsolatukért?
* Mr. M. azt mondta neki, hogy felelős azért, ahogy a haját hordja, és ahogy öltözik.
* Az apukája VELE beszél, nem Mr. M-mel a motorozásról.
* A felelősség érzése miatt egyenlőnek érzi magát a felnőttel.
* Milyen hatása van Mr. M-mel való kapcsolatának Sára Istennel való kapcsolatára?
* Sára bűnösnek érzi magát és abbahagyja az imádkozást.
* Hogyan változik az önmagáról és a jövőjéről alkotott képe Sárának a tapasztalata során?
* Azon gondolkodott egy ideig, hogy van-e neki *joga* egyáltalán férjhez menni.
* Azt gondolja, hogy annak a fiúnak, aki tetszik neki vagy szeretne magának, ő biztosan nem kellene.
* Egyéb észrevételek?
* Látva Mr. M-et turbékolni a feleségével, megkérdőjelezte a bizalmat abban, amit lát és tapasztal.
* Szerinted Mr. M. szerette valójában Sárát? Ha igen, hogy írnád le ezt a fajta szeretetet?
* Úgy tűnik, nagyon erős érzelmi kötődés fűzte Sárához, de egy valódi szeretet nem *megvédené* a diákot egy romantikus kapcsolattól? Nemi függőséget gyakorolt, egészségtelen szükségletek kielégítését kereste.
* Hatalma volt arra, hogy Sára életében változást hozzon… és ezt meg is tette. De gonosz céllal. Saját önző vágyai kielégítésére használta hatalmát, mint inkább arra, hogy mint tanítványát segítse valódi szükségleteiben.
* Amikor már Sára főiskolás volt és „felnőtt”, egy afférnak vagy a zaklatás folytatásának tartjuk-e ezt a kapcsolatot?
* Amikor egy fiatal személy traumát él meg (még ha nem is érzékeli annak), nem képesek kellő érettségre jutni, amíg nem kapnak segítséget, helyette benne rekednek ugyanabban az érzelmi korban, amikor a trauma érte őket.
* Sokkal többre kell gondolni, mint Sára életkorára. Az eset nem fekete és fehér. Emlékezzünk arra, hogy még mindig nem érzi, hogy a keresztnevén szólíthatja Mr. M-et!
* Még a főiskolán se gondol arra Sára, hogy bántalmazó kapcsolatban volt. Úgy véli viszonya volt.
1. Mit mondanál neki, hogy megértse, hogy ez bántalmazás volt?
* Talán segíthet, ha megvizsgálja, a többi vele hasonló korú lánynak, milyen kapcsolata volt egy olyan idős tanárral, mint Mr. M.
1. Miért lenne nehéz a gondolkozását megváltoztatni erről?
* Azt hitte, hogy a legtöbb ember *többet* gondolna róla, ha tudnák, hogy „milyen csodálatos ember szereti őt”. Ez kulcsfontosságú az önértékelésében. Elfogadni azt, hogy a férfi nem is igazán szerette őt, hanem használta/bántalmazta (még akkor is, ha volt valamilyen érzelmi kötődése a lány felé) egy óriási váltás lenne az én-képében. Azt is el kell fogadnia, hogy mégsem volt egyenrangú vele, a „házasságtörés” fogalmából a „bántalmazásra” váltani és hogy az „élete szerelméből” áldozattá vált.
* Tételezzük fel, hogy Sára férjhez megy. El tudod képzelni azt a jelenetet, hogy ő és férje barátok lesznek Mr. és Mrs. M-mel? Taníthatna ugyanabban az iskolában Sára, mint Mr. M?
* Nem, nem és nem. Ha Mr. M. felismerné annak a hatását, mit tett, és milyen manipulatív volt, sose tette volna magát, feleségét, vagy *Sárát,* ebbe a helyzetbe. És Sára sem menne bele, ha megértené a kapcsolatuk természetét.
* Tételezzük fel, hogy Sára felismeri a kapcsolatuk valódi természetét, és szembesíti Mr. M-et minden veszteségével és nehézségével, amit ő megélt. Mit tehetett volna a gyakorlatban Mr. M., hogy rendbe hozhassa, amit tett?
* *Őszintén* bocsánatot kérhetett volna, kifejezve, hogy megértette, milyen kárt okozott.
* A tanácsadás költségeit fedezhette volna.
* Visszafizethette volna a tandíjat, és annak kamatát.
* Békén hagyhatta volna, minden kapcsolatot megszűntetett volna vele. Így ha a mennyben vannak, újra kezdhetnék kapcsolatukat tisztán.